[{"text_idx": "#000000", "text": "Neile, kel on lapsed, ei ole tarvis selgitada, et lapse majja tulek muudab absoluutselt ko\u0303ike \u2013 teie toidukorvi sisust pa\u0308evakavani. Ko\u0303ik hakkab keerlema pisikese u\u0308mber. Ko\u0303ik peab olema nii, et tal oleks ohutu ja mugav. Et ta kasvaks terve ja o\u0303nnelikuna."}, {"text_idx": "#000001", "text": "Muutuse teeb la\u0308bi ka teie kodune interjo\u0308o\u0308r. Kui sisustate lastetuba, on u\u0308ks selle ta\u0308htsamaid elemente o\u0303igesti valitud aknakatted. Nad on ju kogu toale taustaks ja suuresti so\u0303ltub neist, kas laps magab rahulikult ja kas tema uni on su\u0308gav. Kui pisike inimene juba ise askeldama hakkab, otsustate aknakatte valikuga ka tema turvalisuse. Po\u0308o\u0308rake lastetuppa kardinaid valides ta\u0308helepanu allpool nimetatud omadustele, mis to\u0303esti headel katetel olema peavad."}, {"text_idx": "#000002", "text": "OhutusSee on ko\u0303ige ta\u0308htsam kriteerium. Sellest la\u0308htudes peate te nu\u0308u\u0308d kujundama mitte u\u0308ksnes aknaavad, vaid ka kogu u\u0308leja\u0308a\u0308nud kodusisustuse. Lapsed on uudishimulikud ja va\u0308ga liikuvad, neil on raske kogu aeg silma peal hoida. Kahjuks on juhtunud, et su\u0308u\u0308tud ma\u0308ngud on lo\u0303ppenud traagiliselt. Va\u0308ikelaps vo\u0303ib na\u0308iteks kardina juhtno\u0308o\u0308ridesse takerduda. Paremal juhul piirdub asi kerge ehmatusega, kuid halvemal juhul vo\u0303ib ta saada ra\u0308nga trauma."}, {"text_idx": "#000003", "text": "Seepa\u0308rast on kardinate vabalt rippuvad juhtno\u0308o\u0308rid esimene ohuallikas, mille vanemad ha\u0308sti kiiresti ko\u0303rvaldama peaksid. Selleks on mitu moodust."}, {"text_idx": "#000004", "text": "Paigutada voodike ja ma\u0308nguasjad aknast vo\u0303imalikult kaugele.Paigaldada seinale vo\u0303i aknaraamile spetsiaalsed kinnitused, mis seni vabalt rippunud no\u0308o\u0308rid paigal hoiavad.Ent kui olete juba ammu mo\u0303elnud kodusisustust uuendada ja soovite sealjuures kindlustada mudilase sajaprotsendilise turvalisuse, on parim lahendus hankida uued kardinad, millel on laste turvaelemendid. Sellised leiab na\u0308iteks no\u0308o\u0308ride turvakinnituste ja elektrimootoriga mudelite seast."}, {"text_idx": "#000005", "text": "PimendusomadusedNoored lapsevanemad mo\u0303istavad paremini kui keegi teine, kui palju maksab tervislik, su\u0308gav uni. Eelko\u0303ige omaenese uni.. Nad ju teavad, et arvukate o\u0308iste a\u0308ratuste (lapse toitmine, ma\u0308hkmete vahetamine ja beebi uuesti magama kussutamine) to\u0303ttu on igal uneminutil kulla hind."}, {"text_idx": "#000006", "text": "Suurepa\u0308rane valik on valgust vo\u0303imalikult va\u0308he la\u0308bilaskvast materjalist pimenduskardinad. Sugugi mitte u\u0308ksnes imikute jaoks, kellel toa ha\u0308marus vo\u0303imaldab kiiresti ja su\u0308gavalt uinuda. Selline akende kujundamise variant saadab pa\u0308evaune ja o\u0303htuse magama heitmise aja signaali ka pisut vanematele lastele ning vo\u0303imaldab vanematel kenal kevadsuvel iseendalegi puhkehetki ja\u0308tta."}, {"text_idx": "#000007", "text": "Ta\u0308napa\u0308eval valmistatakse u\u0308sna palju aknakatteid pimendavate omadustega kangast. Valida ja\u0308a\u0308b niisiis, kas panna need aknalauani ulatuvad katted vo\u0303i vo\u0303tta klassikalised maani tekstiilid. Rooma, Austria vo\u0303i Prantsuse kardinad."}, {"text_idx": "#000008", "text": "AjakohasusVo\u0303o\u0303rad lapsed kasvavad kiiresti, omad veel kiiremini. Juba on beebist saanud so\u0303imeealine mudilane, juba la\u0308heb ta lasteaeda, ja u\u0308sna ootamatult on ta ku\u0308mneaastane!"}, {"text_idx": "#000009", "text": "Aknaavade kujundamine on investeering, mida u\u0308kski lapsevanem ei tahaks teha iga paari-kolme aasta tagant. Seeto\u0303ttu tuleks valida lahendus, mis oleks ajakohane ka pikemas perspektiivis. Kui teie esimene mo\u0303te on tellida poja tuppa ma\u0308nguautodega aknakatted, siis a\u0308rge unustage, et varsti on ta juba noorukiks sirgunud. Kui teile meeldiks kaunistada armsa tu\u0308tretirtsu tuba roosa suhkruvatina mo\u0303juvate u\u0308kssarvikumustriga kardinatega, kaaluge korraks vo\u0303imalust, et ehk la\u0308heb see ruum la\u0308hitulevikus mingite asjaolude to\u0303ttu poisslapse ka\u0308sutusse vo\u0303i saab sellest hoopiski teie to\u0308o\u0308kabinet."}, {"text_idx": "#000010", "text": "Parim lahendus on valida neutraalsetes toonides kardinad: oliivikarva, beez\u030cid, loodusvaled, piimakohvi meenutavad vo\u0303i helehallid. Eksite, kui arvate, et need oleksid lapse jaoks liiga igavad. Selle korvab ko\u0303iksugu ma\u0308nguasjade ja muude va\u0308rvikate aksessuaaride rohkus, mis ei lase hetkegi unustada, et tegemist on lastetoaga. Kui siiski tahate seda veel erksamaks muuta, kaunistage seinad muinasjutupiltidega ja valige superkangelaste vo\u0303i barbidega voodipesu. Neid on lihtsam vahetada kui aknakatteid."}, {"text_idx": "#000012", "text": "Soovitame lastetuppa (ja loomulikult ka kodu teistesse tubadesse) aknakatteid valides ja\u0308a\u0308da selliste mudelite juurde, mida on kerge puhastada. Need on:"}, {"text_idx": "#000014", "text": "Mugavus, ajakohasus, kvaliteetsed materjalid ja laste jaoks turvalised mehhanismid \u2013 just nende asjadega Motiva.ee pakutav teistest eristubki. Tellige meie disaineri ka\u0308est tasuta no\u0303ustamine, et valida oma ko\u0303ige kallimate jaoks parim variant."}]